প্রবাদের ইতিহাস সাহিত্যের চেয়ে পুরনো। নাটক, কাব্য, উপন্যাসের মত আজকের সাহিত্যধারার যখন জন্ম হয়নি, প্রবাদ ছিল তখনও। প্রবাদের সঙ্গে জড়িয়ে যায় প্রাচীন হিব্রু, বাইবেল (সলোমনের কাহিনি) বা জাতকের নাম। মহান বুদ্ধ, ঈশাদেব, থেকে আমাদের দাদূ-কবীর-রামকৃষ্ণদেব প্রবাদ-প্রবচনের মাধ্যমে লোকশিক্ষে দিতেন। প্রবাদ-প্রবচন নিয়ে প্রথম কোষগ্রন্থ হয় মহাচিনে, তারপর নবজাগরণের ইটালিতে, ফরাসিদেশে ও ইংরিজিতে। সুশীলবাবু সেই ধারা বাঙলায় বয়ে এনেছেন অনেক পরে, যদিও বাঙলাভাষায় সেই প্রথম। কল্যাণীদিও সেই পথেই।